Document ID: 32009R0777

A BIZOTTSÁG 777/2009/EK RENDELETE
(2009. augusztus 26.)
a kvótán kívüli cukorra vonatkozó kiviteli engedélyek kibocsátásakor alkalmazandó százalékos elfogadási arány megállapításáról, kiviteliengedély-kérelmek elutasításáról és a kiviteliengedély-kérelmek benyújtásának felfüggesztéséről szóló 575/2009/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az „egységes közös piacszervezésről” szóló rendelet) (1),
tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 7e. cikkére, összefüggésben 9. cikke (1) bekezdésével,
mivel:
(1)
Az 1234/2007/EK rendelet 61. cikke első albekezdésének d) pontja szerint a rendelet 56. cikkében említett kvótán felül előállított cukormennyiségből a megállapítandó mennyiségi korlátozás erejéig lehet exportálni.
(2)
A kvótán felül előállított cukor és izoglükóz kivitelére a 2008/2009. gazdasági év végéig alkalmazandó mennyiségi korlátozás megállapításáról szóló, 2008. szeptember 19-i 924/2008/EK bizottsági rendelet (3)650 000 tonnában rögzítette az exportálható mennyiséget.
(3)
A kvótán felüli cukor kivitelére vonatkozó engedélykérelmekben megjelölt mennyiségek már meg is haladták az említett rendelet által szabott határt. Ezért az 575/2009/EK bizottsági rendelet (4) a 2009. július 6. és szeptember 30. közötti időszakra felfüggesztette a kvótán felüli cukor kivitelére vonatkozó engedélykérelmek benyújtását.
(4)
A 924/2008/EK rendeletnek a 776/2009/EK bizottsági rendelet (5) által végrehajtott módosítása értelmében a kvótán felüli cukor kivitele tekintetében a 2008/2009. gazdasági évre megállapított mennyiség 300 000 tonnával nőtt.
(5)
A 2008/2009. gazdasági évre vonatkozó mennyiség növekedése következtében célszerű újra lehetővé tenni a kiviteliengedély-kérelmek benyújtását.
(6)
Az 575/2009/EK rendeletet ezért módosítani kell.
(7)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 575/2009/EK rendelet 1. cikkének (3) bekezdését el kell hagyni.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. augusztus 26-án.

Labels: 17
19
7
3
6